Text file: 12222.txt
author: Kablek
downvotes: 3
end consideration date: 2020-11-23
id: '12222'
number comments: 8
number views: 332
proposal type: Odziv pristojnega organa
response: "Odziv Slu\u017Ebe Vlade RS za zakonodajo\nJavno dostopno platformo za ogled\
  \ pravnega reda Republike Slovenije, skupaj z navezavami na pravni red Evropske\
  \ unije in sodno prakso Republike Slovenije, predstavlja Pravno-informacijski sistem\
  \ Republike Slovenije, objavljen na naslovu www.pisrs.si (v nadaljnjem besedilu:\
  \ PISRS).\_\nPISRS upravlja, vodi in koordinira Slu\u017Eba Vlade Republike Slovenije\
  \ za zakonodajo na podlagi 11.a \u010Dlena Zakona o Uradnem listu Republike Slovenije\
  \ in Uredbe o Pravno-informacijskem sistemu Republike Slovenije. Projekt vzpostavitve\
  \ PISRS v dana\u0161nji razli\u010Dici je bil izveden na podlagi sklepa Vlade Republike\
  \ Slovenije \u0161t. 38200-7/2010/9 z dne 24. 3. 2011 in je trajal tri leta. Prehod\
  \ v produkcijo je bil izveden 15. 1. 2014. \u017De od tega datuma naprej se na tem\
  \ spleti\u0161\u010Du objavljajo tudi neuradna pre\u010Di\u0161\u010Dena besedila\
  \ predpisov in drugih aktov, saj se s tem uporabnikom omogo\u010Da vpogled v trenutno\
  \ aktualna besedila predpisov in aktov, ki so odraz najrazli\u010Dnej\u0161ih sprememb\
  \ oziroma posegov v osnovno besedilo. Priprava neuradnih pre\u010Di\u0161\u010D\
  enih besedil temelji na uradnih besedilih predpisov in aktov, kot so bila objavljena\
  \ v Uradnem listu Republike Slovenije, ker s tem zagotavljamo najvi\u0161jo mo\u017E\
  no raven pravilnosti, zanesljivosti in preglednosti pravnega reda. Poleg pre\u010D\
  i\u0161\u010Denih besedil predpisov so na spleti\u0161\u010Du PISRS na voljo tudi\
  \ druge informacije, npr. informacije o predpisih, ki neposredno ne spreminjajo\
  \ dolo\u010Denega predpisa, temve\u010D se nanj navezujejo (npr. ugotovitvene odlo\u010D\
  be Ustavnega sodi\u0161\u010Da). Informacije o pravnem redu Republike Slovenije\
  \ se prikazujejo v osnovnem, strokovnem in analiti\u010Dnem pogledu, pri \u010D\
  emer so v osnovnem pogledu na voljo osnovne informacije o predpisu ali drugem splo\u0161\
  nem aktu, skupaj z njegovim zadnje relevantnim besedilom, v strokovnem pogledu je\
  \ na voljo ve\u010Dji nabor informacij, vklju\u010Dno s prikazom povezav med razli\u010D\
  nimi predpisi in akti RS in EU, medtem ko je v analiti\u010Dnem pogledu za zakone\
  \ in vladne predpise na voljo \u0161e prikaz postopka, po katerem je bil predpis\
  \ sprejet. Povezave so narejene tudi na sodno prakso, kar uporabnikom omogo\u010D\
  a vpogled v odlo\u010Ditve sodi\u0161\u010D, ki so bile sprejete na podlagi ali\
  \ v zvezi z dolo\u010Denimi predpisi. Na spleti\u0161\u010Du PISRS se objavlja in\
  \ posodablja tudi statistika predpisov, ki se uporabljajo v Republiki Sloveniji,\
  \ in sicer na povezavi http://www.pisrs.si/Pis.web/normativniStevec.\_\nVse omenjene\
  \ informacije so javnosti na voljo brezpla\u010Dno, kar je bistveno za uresni\u010D\
  evanje na\u010Del pravne varnosti, dostopnosti in transparentnosti.\_\nKer se je\
  \ v dobrih \u0161estih letih od prehoda PISRS v produkcijo stanje na podro\u010D\
  ju informacijskih re\u0161itev znatno spremenilo tako v tehni\u010Dnem kot vsebinskem\
  \ smislu, ker se spreminjajo pristopi pri nagovarjanju uporabnikov spletnih storitev,\
  \ ker uporabni\u0161ka izku\u0161nja na obstoje\u010Dem spleti\u0161\u010Du ni ve\u010D\
  \ optimalna, ker je treba upo\u0161tevati zahteve glede dostopnosti spletnih vsebin\
  \ za osebe z razli\u010Dnimi oviranostmi itd., je v teku prenova spleti\u0161\u010D\
  a PISRS, katere namen je izbolj\u0161ati predstavnost zakonodaje in prilagoditi\
  \ spleti\u0161\u010De sodobnim trendom dostopnosti in prikazovanja pravnih informacij.\_"
response date: 2020-12-08
response due date: null
sent date: 2020-10-25
title: Javno dostopna digitalna zakonodajna platforma
upvotes: 26
url: https://predlagam.vladi.si/predlog/12222
